

### Hospodárska a sociálna rada

### Slovenskej republiky

## Ján Richter

## predseda

## Bratislava 25.2.2019

Číslo záznamu: 11305/2019

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 25.2.2019**

Miesto konania : Úrad vlády SR

Prítomní: podľa prezenčnej listiny

Rokovanie viedol: Ján Richter, minister práce, soc. vecí a rodiny SR a predseda HSR SR

Predseda HSR otvoril rokovanie, privítal účastníkov a skonštatoval, že HSR je uznášania schopná.

**Program:**

1. Návrh zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

Predkladá: MV SR

1. Návrh zákona, ktorým sa mení a dopĺňa zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov

Predkladá: MDV SR

1. Informácia o príprave podmienok pre zriadenie národného dopravcu vo vnútrozemskej vodnej doprave v podmienkach Slovenskej republiky

Predkladá: MDV SR

1. Návrh zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 314/2016 Z. z.

Predkladá: MŽP SR

1. Zelenšie Slovensko – Stratégia environmentálnej politiky Slovenskej republiky do roku 2030

Predkladá: MŽP SR

1. Program predchádzania vzniku odpadu Slovenskej republiky na roky 2019 – 2025

Predkladá: MŽP SR

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom

Predkladá: MPRV SR

1. Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony

Predkladá: MS SR

1. Návrh Akčného plánu rozvoja elektromobility v Slovenskej republike

Predkladá: MH SR

1. Návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predkladá: MZ SR

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov

Predkladá: MZ SR

Predseda rady požiadal o doplnenie programu o bod:

1. Informácia o príprave návrhu zákona, ktorým sa menia a dopĺňajú niektoré zákony v súvislosti s vystúpením Spojeného kráľovstva Veľkej Británie a Severného Írska z Európskej únie. Členovia rady vyjadrili všeobecný súhlas s týmto návrhom predsedu rady.

Predseda rady zároveň požiadal o odsúhlasenie zmeny poradia programu:

* ako prvý navrhol prerokovať doplnený bod č. 12 ,
* ako druhý bod č. 3 navrhovaného programu,
* ako tretí bod č. 5 navrhovaného programu,

Sociálni partneri súhlasili s návrhom programu aj s jeho doplnením a predradením príslušných bodov.

**K bodu 12**

Informácia o príprave návrhu zákona, ktorým sa menia a dopĺňajú niektoré zákony v súvislosti s vystúpením Spojeného kráľovstva Veľkej Británie a Severného Írska z Európskej únie bez dohody

Predmetnú informáciu uviedol štátny tajomník Ministerstva zahraničných vecí a európskych záležitostí SR F. Ružička, ktorý konštatoval, že je to spoločný materiál viacerých rezortov.

O t á z k y:

M. Uhlerová (KOZ) – žiadala o upresnenie, resp. ujasnenie interpretácie čl. 3 odst. 2 – týkajúci sa dávok sociálneho zabezpečenia občanov, ktorí sa vrátia na územie SR – aby neprišlo k dvojitému uplatňovaniu si dávok.

Odpoveď K. Molin (MPSVR SR) - nie nepríde, toto ustanovenie je tam pre prípad, aby nebola reciprocita; toto obdobie sa posudzuje iba pre účely vzniku nároku na dávku, ide len o obdobie vzniku nároku na dávku.

S t a n o v i s k á:

KOZ SR – M. Uhlerová uviedla, že KOZ SR nemá k predloženej informácii pripomienky a berie ju na vedomie.

AZZZ SR – R. Karlubík uviedol, že AZZZ SR vyjadruje podporu tejto iniciatíve a posúva ho na ďalšie konanie. Súčasne dodal, že verí, že nové lieky vyrobené vo Veľkej Británii budú aj naďalej považované za lieky z členského štátu EÚ.

RÚZ – M. Harbuľák uviedol, že RÚZ berie predložený materiál na vedomie bez pripomienok.

ZMOS – J. Turčány uviedol, že ZMOS berie informáciu na vedomie bez pripomienok

APZ – P. Prepiak konštatoval, že APZ berie informáciu na vedomie bez pripomienok. Zdôraznil, že v celom procese bude veľmi dôležitá informovanosť, ocenil stretnutia na MZV SR a očakáva, že pracovná komisia bude aj naďalej pokračovať vo svojich aktivitách.

D i s k u s i a:

E. Machyna – zdôraznil potrebu informovanosti aj ľudí, vysvetliť čo sa deje a nepodľahnúť tak rôznym kampaniam proti Európskej únii, v ktorých sa často riešia vnútorné problémy samotných iniciátorov.

J. Richter – informoval členov rady o uskutočnenom videohovore pracovníkov MPSVR SR a MZV s pracovníkmi britského ministerstva sociálnych vecí, z ktorého vyplynulo, že Veľká Británia je pripravená a pripravuje legislatívu založenú na vzájomnej reciprocite a prechodnom období do 31. 12. 2020

F. Ružička – Slovenská republika bude robiť také kroky, ktorými ochráni slovenských občanov a podnikateľov. Pripravuje rôzne varianty, pretože musíme byť pripravení aj na situáciu ak zostaneme bez dohody. Informoval, že sa plánujú ďalšie pracovné stretnutia na MZV SR a upozornil na webové stránky, ktoré poskytujú všetky dostupné informácie v súvislosti s Brexitom.

**Záver:**

**Rada**

***berie informáciu na vedomie***

**K bodu 3**

Informácia o príprave podmienok pre zriadenie národného dopravcu vo vnútrozemskej vodnej doprave v podmienkach Slovenskej republiky

Predmetný materiál uviedol minister dopravy a výstavby SR A. Érsek.

S t a n o v i s k á:

KOZ SR – M. Uhlerová uviedla, že KOZ SR nemá k predloženej informácii pripomienky a berie ju na vedomie.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Harbuľák uviedol, že materiál nebol predmetom medzirezortného pripomienkového konania. RÚZ sa navrhuje prikloniť k navrhovanému nulovému variantu a národného dopravcu vo vnútrozemskej vodnej doprave nezriaďovať.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho zobrať na vedomie.

APZ – P. Prepiak uviedol, že APZ berie predložený materiál na vedomie a odporúča na ďalšie legislatívne konanie

**Záver:**

**Rada**

1. **súhlasí s predloženou správou bez pripomienok,**
2. **odporúča ju na ďalšie konanie.**

**K bodu 5**

Zelenšie Slovensko – Stratégia environmentálnej politiky Slovenskej republiky do roku 2030 Predmetný materiál uviedol štátny tajomník Ministerstva životného prostredia SR N. Kurilla. Stratégia sa tvorila dva roky a materiál bol predkladaný bez zásadných pripomienok.

S t a n o v i s k á:

KOZ SR – M. Uhlerová uviedla, že KOZ SR nemá k predloženej stratégii pripomienky a berie ju na vedomie.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie. Nestotožnujú sa však s tým, že nemá vplyv na rozpočet. Naopak upozornil, že rozpracovanie stratégie a teda konkrétne kroky budú mať  zásadné dopady na rozpočet: zrušenie ťažby uhlia (utlmovanie výroby elektriny z uhlia), zlepšovanie kvality ovzdušia, zhodnocovanie komunálneho odpadu, podpora zelených inovácií, zvýšenie kontroly ťažby dreva – aby sa ťažilo udržateľným spôsobom.

RÚZ – P. Molnár uviedol, že RÚZ súhlasí s predloženým materiálom s pripomienkami:

**Pripomienky RÚZ k predkladanému materiálu:**

**1/** Zásadná pripomienka k časti 10.2 „Postupne výrazne zvýšiť poplatky za skládkovanie“. Navrhuje doplniť druhú vetu nasledovne: „Zvyšovanie poplatkov za skládkovanie je vhodnou motiváciou na triedenie odpadov, predchádzanie vzniku odpadov a vytvára tlak na zvýšenie recyklácie.“ Navrhuje doplniť vety nasledovne: „SR bude podporovať výskum a vývoj recyklačných technológií nielen v oblasti komunálneho odpadu, ale aj priemyselného odpadu, ako aj samotnú výstavbu recyklačných kapacít pre tie komodity, kde recyklačné kapacity chýbajú, alebo sú nedostatočné. Umožní to recykláciu odpadov, ktoré by inak skončili na skládkach alebo v spaľovniach.“

Odôvodnenie:

Vytvorenie vhodných legislatívnych podmienok (vrátane ekonomických), ktoré budú podporovať nie len triedenie, ale aj predchádzanie vzniku odpadu ako najvyššej úrovne v hierarchii odpadového hospodárstva. Zvyšovanie poplatkov za skládkovanie sa netýkajú iba komunálnych odpadov, ale bude zaťažená aj priemyselná sféra. Priemysel ako platiteľ do Environmentálneho fondu má mať vytvorený priestor aj na účelné čerpanie, resp. podporu opatrení týkajúcich sa aj priemyselných odpadov. Uvedené doplnenie má napomôcť znížiť množstvo skládkovaných odpadov z priemyslovej sféry a zvýšeniu recyklácie/zhodnocovania.

**2/** Pripomienka k časti 12. „Ekonomické nástroje pre lepšie životné prostredie“. Navrhuje vo vete: „Okrem toho v dnešných podmienkach pokuty udeľované za znečisťovanie životného prostredia predstavujú pre znečisťovateľa nízku motiváciu k náprave vedúcej k plneniu stanovených limitov.“

Odôvodnenie:

Terminologická pripomienka . Navrhujeme z ustanovenia vypustiť slová „k prechodu na menej škodlivé technológie“. Pokuty sú udeľované za porušenie a spolu s prijatými opatreniami majú dosiahnuť súlad s požiadavkami legislatívy/povolení. Voľba konkrétnej technológie je vecou výrobcu/znečisťovateľa, ktorý má dodržať legislatívou stanovené normatívne hodnoty. Cieľom sankcie má byť dosiahnutie súladu s takto stanovenými limitmi.

**3/** Pripomienka k časti 12.2 „Zlepšiť kontrolu a prehodnotiť pokuty za znečisťovanie“.

Navrhujeme v tretej vete: „Poplatky za znečisťovanie by mali byť zvýšené na takú úroveň, aby boli motivačné smerom k čistejším technológiám

Odôvodnenie:

Terminologická pripomienka. Navrhujeme z textu vypustiť slová „udeľované v praxi.“ Poplatky sú platené na základe platných zákonov, pokuty sú udeľované pri porušeniach.

ZMOS – J. Turčány uviedol, že ZMOS berie na vedomie stratégiu s pripmienkami. Ocenil, že ZMOS bol oslovený už v procese prípravy tohto dokumentu.

**Pripomienky ZMOS-u:**

Na rozporových konaniach bola v spolupráci s inými subjektami upravená kapitola týkajúca sa zvýšenia prevencie zakladania čiernych skládok a vymáhanie princípu „znečisťovateľ platí“, čo považuje za ťažko realizovateľné. Obec nemôže ani financovať inštaláciu fotopascí na pozemkoch, ktoré nie sú v jej vlastníctve.

ZMOS nesúhlasí ani s navrhovanými cieľmi stratégie, ktorými sa má zabezpečiť , že jadrové zóny národných parkov bez zásahov človeka do rok 2025 dosiahnu plošne 50 % celkovej rozlohy každého národného parku a 75 % tejto rozlohy do roku 2030. ZMOS nesúhlasí so stanoveným % podielom jadrovej zóny národných parkov bez zásahov človeka.

ZMOS považuje za nereálne dosiahnutie v stratégii stanoveného cieľa, aby obce nad 2000 obyvateľov do roku 2030 dosiahli 100 %-ný podiel odvádzaných a čistených vôd a aspoň 70 % pokrytia Zeleného verejného obstarávania z celkovej hodnoty verejného obstarávania. Sú to tvrdé dáta a ťažko vyhodnotiteľné. ZMOS požaduje úpravu

Otázka zníženia skládkovania pod hranicu 25 % vytvára ďalšie otázky, kde sa bude umiestňovať komunálny odpad po uzatvorení niektorých skládok. Považuje za potrebné dopracovať stratégiu o spôsob nakladania s komunálnym odpadom po uzatvorení skládok

APZ – P. Prepiak uviedol, že APZ súhlasí s predloženým materiálom bez pripomienok a odporúča ho na ďalšie legislatívne konanie. Považuje za potrebné sa naďalej venovať otázkam nakladania s odpadom a ochrane ovzdušia.

**Záver:**

**Rada**

1. **súhlasí s predloženým materiálom s pripomienkami RÚZ a ZMOS-u**
2. **KOZ SR, AZZZ SR a APZ súhlasia bez pripomienok**
3. **odporúča ho na ďalšie legislatívne konanie.**

**K bodu 1**

Návrh zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

Predmetný návrh zákona uviedol štátny tajomník Ministerstva vnútra SR R. Urbanovič.

S t a n o v i s k á:

KOZ SR – M. Uhlerová uviedla, že KOZ navrhuje doplniť ustanovenie §10 ods. 10 a 11 tak, aby mohol čerpať rodičovskú dovolenku aj otec dieťaťa, ak matka nepoberá materské alebo rodičovský príspevok na to isté dieťa. KOZ súčasne navrhuje, aby sa materské vyplácalo vo výške 100 % čistého denného služobného platu.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Harbuľák uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – P. Prepiak uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

Diskusia

J. Richter – otvoril otázku zaradenia mestských policajtov do systému sociálneho zabezpečenia policajtov a vojakov

R. Urbanovič – táto otázka je už dlhodobo na stole. MV neuvažuje o tom riešení a ani nepripravuje takúto legislatívnu zmenu

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 2**

Návrh zákona, ktorým sa mení a dopĺňa zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov

Predmetný návrh zákona uviedol minister dopravy a výstavby SR A. Érsek.

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ- M. Harbuľák uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ- P. Prepiak uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 4**

Návrh zákona, ktorým sa mení a dopĺňa zákon č. 346/2013 Z. z. o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 314/2016 Z. z.

Predmetný návrh zákona, ktorý transponuje smernica EÚ, uviedol štátny tajomník Ministerstva životného prostredia SR B. Susko.

S t a n o v i s k á:

KOZ SR - M. Uhlerová uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

AZZZ SR - R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Harbuľák uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – P. Prepiak uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 6**

Program predchádzania vzniku odpadu Slovenskej republiky na roky 2019 – 2025

Predmetný materiál uviedol štátny tajomník Ministerstva životného prostredia SR B. Susko.

S t a n o v i s k á:

KOZ SR – M. Uhlerová uviedla, že KOZ SR nemá k predloženému materiálu pripomienky a berie ho na vedomie.

AZZZ SR – R. Karlubík uviedol, že AZZZ SR nemá k predloženému materiálu pripomienky a berie ho na vedomie.

RÚZ - P. Molnár uviedol, že RÚZ berie na vedomie návrh programu s pripomienkami.

**Pripomienky k materiálu:**

1. vypustiť opatrenie 0.10 – zavedenie lokálnych zálohových systémov nie je vhodné vzhľadom k prebiehajúcemu legislatívnemu procesu k zálohovaniu jednorazovo použiteľných obalov na nápoje
2. vypustiť opatrenie 0.32 – nesúhlasia so spoplatnením veľmi ľahkých plastových tašiek v prípade, že sa poskytujú ako primárny obal na nebalené potraviny z hygienických dôvodov nakoľko práve ich používanie má predchádzať plytvaniu potravinami

ZMOS - J. Turčány – ZMOS odporúča zobrať materiál na vedomie po zohľadnení nimi predložených pripomienok.

**Pripomienky k materiálu:**

ZMOS predložilo k návrhu k Programu predchádzania vzniku odpadu Slovenskej republiky na roky 2019 – 2025 9 zásadných pripomienok, ktoré boli riešené v rámci rozporového konania 21. 01. 2019 a následne 29. 01. 2019. Pripomienky boli z časti akceptované a z časti vysvetlené.

V zmysle platnej legislatívy je predchádzanie vzniku odpadu definované ako opatrenia, ktoré sa prijmú **predtým,** ako sa látka, materiál alebo výrobok stanú odpadom, a ktoré znižujú množstvo odpadu aj prostredníctvom opätovného použitia výrobkov alebo predĺženia životnosti výrobkov, nepriaznivé vplyvy vzniknutého odpadu na životné prostredie a zdravie ľudí alebo obsah škodlivých látok v materiáloch a vo výrobkoch.

Opatrenie ,,O.2 –Zvýšiť poplatky za ukladanie odpadov na skládky odpadovv rámcinovely zákona o poplatkoch za uloženie odpadov v nadväznosti na jeho účinnosť a príslušného vykonávacieho predpisu“ a opatrenie ,,O 41 - Zvýšiť poplatky za skládkovanie stavebných odpadov a odpadov z demolácií“ **žiadame vypustiť** z predkladaného materiálu z odôvodnením, že zvyšovanie poplatkov za uskladnenie odpadov nesúvisí s predchádzaním vzniku odpadu ale rieši možnosti nakladanie s už existujúcimi odpadmi.

Okrem toho je dodnes nezodpovedanou otázkou spôsob nakladania s komunálnym odpadom po uzatvorení niektorých skládok.

APZ – P. Prepiak uviedol, že APZ nezaujíma stanovisko k predloženému materiálu.

B. Susko – vyjadril sa k otázke dobrovoľného zálohovacieho systému, k ľahkým plastovým taškám – nebudú sa spoplatňovať, ak sa budú používať ako primárny obal. K pripomienkam ZMOS-u: cieľom ministerstva je, aby sa čo najviac podporovalo triedenie odpadu (SR je na chvoste EÚ), poplatky za zmiešaný skládkový odpad – máme najnižšie v EÚ a v r. 2022 sa budú prehodnocovať. Čo sa týka stavebného odpadu, ministerstvo vidí potenciál na znovupoužitie, či jeho ďalšie využitie a práve zvyšovaním poplatkov chce motivovať k tomu, aby sa nie všetko dostalo na skládky. MŽP akceptuje pripomienky RÚZ.

**Záver:**

**Rada**

1. **súhlasí s predloženým materiálom bez pripomienok,**
2. **odporúča ho na ďalšie legislatívne konanie.**

**K bodu 7**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 83/2017 Z. z. o podmienkach poskytovania podpory v rámci spoločnej organizácie trhu s vínom

Predmetný návrh nariadenia uviedol štátny tajomník Ministerstva pôdohospodárstva a rozvoja vidieka SR G. Csicsai.

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Harbuľák uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky, naopak podporuje ho a  odporučil ho na ďalšie legislatívne konanie.

APZ – P. Prepiak uviedol, že APZ súhlasí s predloženým návrhom nariadenia bez pripomienok a odporúča ho na ďalšie legislatívne konanie.

**Záver:**

**Rada**

1. **berie na vedomie bez pripomienok,**
2. **odporúča ho na ďalšie legislatívne konanie.**

**K bodu 8**

Návrh   zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedla štátna tajomníčka Ministerstva spravodlivosti SR M. Jankovská.

S t a n o v i s k á:

KOZ SR - M. Uhlerová uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

AZZZ SR – R. Karlubík uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie.

RÚZ – M. Harbuľák uviedol, že RÚZ materiál v medzirezortnom pripomienkovom konaní pripomienkovala, pripomienky boli prediskutované a rozpory boli odstránene. RÚZ berie predložený materiál na vedomie bez pripomienok.

ZMOS - J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – P. Prepiak, ktorý uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 9**

Návrh Akčného plánu rozvoja elektromobility v Slovenskej republike

Predmetný materiál uviedol štátny tajomník Ministerstva hospodárstva V. Ferencz. Informoval aj názorne ukázal, ako budú vyzerať ŠPZ-tky pre elektromobily.

S t a n o v i s k á:

KOZ SR – M. Uhlerová uviedla, že KOZ SR nemá k predloženému materiálu pripomienky a berie ho na vedomie.

AZZZ SR – R. Karlubík uviedol, že AZZZ SR nemá k predloženému materiálu pripomienky a berie ho na vedomie.

RÚZ – M. Harbuľák uviedol, že RÚZ materiál v medzirezortnom pripomienkovom konaní pripomienkovala, pripomienky boli prediskutované a rozpory boli odstránene. RÚZ berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho zobrať na vedomie. ZMOS oceňuje navrhované opatrenia.

APZ - P. Prepiak uviedol, že APZ súhlasí s predloženým materiálom bez pripomienok a odporúča ho na ďalšie legislatívne konanie. Poďakoval za iniciatívny materiál, ktorý definuje súbor opatrení v oblasti podpory rozvoja elektromobility na Slovensku tak, aby bola vnímaná ako bezproblémová. Navrhované opatrenia reflektujú na Stratégiu rozvoja elektromobility v SR. Za dôležité považuje opatrenia:

2/ zabezpečenie kontinuity priamej podpory na nákup elektrických vozidiel, teda nadviazanie na predchádzajúce projekty podpory a zvážiť rozšírenie okruhu podporovaných kategórií čím príde k nárastu počtu elektromobilov a plug-in hybridov;

3/ realizácia dlhodobého finančného mechanizmu na podporu rozvoja nabíjacej infraštruktúry.

**Záver:**

**Rada**

1. **berie materiál na vedomie bez pripomienok,**
2. **odporúča ho na ďalšie legislatívne konanie.**

**K bodu 10**

Návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedla ministerka zdravotníctva SR A. Kalavská. Poďakovala predsedovi HSR, že umožnil pred začiatkom HSR uskutočniť ešte rokovania a konzultácie so sociálnymi partnermi, kde prišlo k odstráneniu niektorých rozporov a zapracovaniu niektorých pripomienok.

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

AZZZ SR - R. Karlubík uviedol, že AZZZ SR zásadne nesúhlasí s predloženým návrhom a neodporúča ho na ďalšie legislatívne konanie.

**Pripomienky:**

1. aby ambulancia dopravnej zdravotnej služby zabezpečovala poskytnutie asistencie ďalšou osobou
2. nie je stanovená žiadna cena, cena za prepravu pre jednotlivé typy sú dohodnuté s príslušnou ZP. Rovnako nie je upravená cena prevozov na základe pokynov operačného strediska záchrannej zdravotnej služby.
3. Návrh zákona stanovil reguláciu počtu vozidiel ambulancie dopravnej zdravotnej služby minimálne 10, AZZZ požaduje zníženie počtu vozidiel na 5.

RÚZ – M. Harbuľák uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – P. Prepiak uviedol, že APZ súhlasí s predloženým návrhom zákona bez pripomienok a odporúča ho na ďalšie legislatívne konanie.

A.Kalavská - navrhla, že bude ešte rokovať so sociálnymi partnermi tak, aby sa dohodli a našli také legislatívne riešenie, aby bol návrh zákona predložený do vlády bez pripomienok sociálnych partnerov.

**Záver:**

**Rada**

1. **súhlasí s predloženým návrhom zákona s pripomienkami AZZZ SR**
2. **KOZ SR, RÚZ, ZMOS a APZ súhlasili bez pripomienok**
3. **odporúča ho na ďalšie legislatívne konanie.**

**K bodu 11**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov

Predmetný návrh nariadenia uviedla ministerka zdravotníctva SR A. Kalavská.

S t a n o v i s k á:

KOZ SR – M. Uhlerová uviedla, že KOZ SR nemá k predloženému návrhu nariadenia pripomienky a odporúča ho na ďalšie legislatívne konanie.

AZZZ SR – R. Karlubík, ktorý uviedol, že AZZZ SR nemá k predloženému materiálu pripomienky a odporučil ho na ďalšie legislatívne konanie. Konštatoval, že limity, ktoré má prijaté SR sú podstatne prísnejšie ako v ČR alebo iných európskych krajinách.

RÚZ – M. Harbuľák uviedol, že RÚZ materiál v medzirezortnom pripomienkovom konaní nepripomienkovala a berie predložený materiál na vedomie bez pripomienok.

ZMOS – J. Turčány uviedol, že ZMOS nemá k predloženému materiálu žiadne pripomienky a odporučil ho na ďalšie legislatívne konanie.

APZ – P. Prepiak uviedol, že APZ mala pripomienky, ale pred rokovaním HSR bolo stretnutie s pani ministerkou zdravotníctva A. Kalavskou a ich pripomienky boli akceptované a rozpor odstránený.

**Záver:**

**Rada**

1. **súhlasí s predloženým návrhom nariadenia bez pripomienok,**
2. **odporúča ho na ďalšie legislatívne konanie.**

**K bodu 13**

**Rôzne**

1. **Výška minimálnej mzdy**

RÚZ – P. Molnár otvoril otázku minimálnej mzdy. Ako uviedol, na Predsedníctve HSR bola táto otázka prerokovaná a preto považujú za nešťastné vystúpenie poslanca NR SR E. Tomáša o výške minimálnej mzdy na rok 2020 – 600 Eur. Taktiež vyslovil názor, že vyjadrenie predsedu HSR a ministra práce, sociálnych vecí a rodiny J. Richtera v televíznej relácii, že výška minimálnej mzdy by mala predstavovať 60 % priemernej mzdy, považuje za nešťastné, keďže ešte neprebehli žiadne rokovania sociálnych partnerov a potom majú zamestnávatelia zlú vyjednávaciu pozíciu.

KOZ – M. Magdoško - 60 % nemá žiadna krajina EÚ. Preto sú vo vyjadreniach zdržanlivejší.

J. Richter - nikdy nehovoril o sume. A jeho presné vyjadrenie je: „aby sme sa postupne dostali k sume 60 % priemernej mzdy. Bol by rád, keby sa prijatím vyššej minimálnej mzdy otvárali nožnice medzi sociálnymi dávkami a výškou minimálnej mzdy. Rešpektuje zákonný spôsob stanovenia minimálnej mzdy a teda do polovice júla majú zástupcovia zamestnávateľov i zamestnancov priestor na rokovania. O konkrétnej čiastke hovorila strana SMER. Strana SMER ako vládna strana má právo sa vyjadrovať aj k tejto téme.

1. **Financovanie opatrení prijatých v Stratégii pracovnej mobility**

P. Molnár – RÚZ – pri prijímaní Stratégie pracovnej mobility bol navrhnutý finančný balík, ktorý súvisel s budovaním či rozširovaním kapacít. MF SR však neodpovedá na otázky, na dopyt, ako budú finančne vykryté. Požaduje odpoveď na otázku, ako bude vláda reálne zabezpečovať finančné plnenie, krytie navrhovaných opatrení. Vyjadril sa najmä v súvislosti s MZV, ktoré má záujem posilniť kapacity konzulárnych úradov.

J. Richter – osobne rokoval s MF o finančnom zabezpečení IT prepojenia jednotlivých zložiek. Ak to nebude možné všetko vykryť z prostriedkov EÚ, tak budú tieto náklady hradené zo štátneho rozpočtu. Je na jednotlivých ministroch, aby rokovali s ministrom financií o zabezpečení ostatných opatrení v súvislosti s prijatou Stratégiou pracovnej mobility. Predseda HSR sa bude informovať u ministra financií, ako ďaleko sú rokovania v súvislosti s napĺňaním opatrení vyplývajúcich zo stratégie.

1. **Osobitný odvod regulovaných subjektov**

P. Molnár – RÚZ požadoval informáciu v akom štádiu je návrh na zrušenie osobitného odvodu regulovaných subjektov.

J. Richter – vzhľadom k tomu, že štátny tajomník MF SR už nebol prítomný na rokovaní HSR, otázku prenesie na ministra financií SR

1. **Rekreačné poukazy**

KOZ – A. Szalay - otvoril otázku finančného krytia rekreačných poukazov v zdravotníckych zariadeniach. Finančné prostriedky z MF na MZ SR neprišli.

1. Kalavská – ministerka – rozpočet MZ SR na rok 2019 s týmito prostriedkami na rekreačné poukazy neráta. Rokuje s MF SR.

KOZ – P. Ondek – netýka sa to len rezortu zdravotníctva, ale aj iných rezortov

J. Richter – požiada ministra financií aj o informáciu k problematike finančného krytia rekreačných poukazov

Predseda rady poďakoval prítomným za účasť a uviedol, že najbližšie Predsedníctvo HSR SR sa uskutoční 5.4.2019 a Plenárne zasadnutie HSR SR sa uskutoční dňa 15.4.2019.

Zapísala: Viera Poláková

za vládu

**Ján R I C H T E R**

predseda rady ...............................

za odbory

**Monika U H L E R O V Á**

podpredsedníčka rady ..............................

za zamestnávateľov

**Roman K A R L U B Í K** ................................

podpredseda rady